b'\n_START_ARTICLE_\nLateralno razmi\xc5\xa1ljanje\n_START_PARAGRAPH_\nLateralno razmi\xc5\xa1ljanje pomeni razmi\xc5\xa1ljanje od strani, torej izven ustaljene poti. Ker asociacije prihajajo od drugod, je precej odvisno od naklju\xc4\x8dnih dejavnikov in ga ni mogo\xc4\x8de zanesljivo na\xc4\x8drtovati.\n_START_SECTION_\nLateralno razmi\xc5\xa1ljanje\n_START_PARAGRAPH_\nZa lateralno razmi\xc5\xa1ljanje je zna\xc4\x8dilen \xc5\xa1irok obseg pozornosti. Mislec ne ve od kod prihajajo ideje in se o tem niti ne spra\xc5\xa1uje. Ideje prihajajo v nekak\xc5\xa1nem meditativnem stanju, za katerega je zna\xc4\x8dilna miselna spro\xc5\xa1\xc4\x8denost in visoka stopnja osebne svobode. Vsakr\xc5\xa1na prepoved, ukaz, kontrola ali samokontrola takoj prekinejo proces. Ustvarjalen \xc4\x8dlovek obvlada obe obliki mi\xc5\xa1ljenja. Najprej lateralno, ki poraja izvirne ideje, nato vertikalno, ki jih preverja, potrjuje ali zavra\xc4\x8da. Zgolj lateralno mi\xc5\xa1ljenje pelje v sanjarjenje, avtizem, zidanje gradov v oblakih, zgolj vertikalno mi\xc5\xa1ljenje pa v suhoparno ponavljanje istih operacij in jalovost v idejah. Te\xc5\xbeava pa je v tem, da vertikalno mi\xc5\xa1ljenje blokira lateralno mi\xc5\xa1ljenje. Obstajajo tri orodja lateralnega razmi\xc5\xa1ljanja, in sicer: izzivanje, povzemanje koncepta in provociranje.'